Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1/2004. (I. 5.) Korm. rendelet 28. §-a értelmében a Lebonyolító Testületekre illetve a
Paragraph Index: 1933

3. A költségvetési tervezésben és pénzügyi lebonyolításban közreműködő Költségvetési Főosztály feladatai Költségvetési tervezés: - a fejezeti szintű költségvetési tervjavaslat részét képezik a külön törvényi soron megjelenítendő Schengen Alap támogatásból megvalósuló projektek, - a főosztály a fejezet költségvetésében a projektek éves EU forrású előirányzatát a megfelelő előirányzatból elkülöníti, és külön költségvetési soron jeleníti meg, - a Finanszírozási Programok Főosztálya az EU Bizottsághoz benyújtott, illetve az EU Bizottság támogatási határozata alapján összeállítja a költségvetési tervezési előírásoknak megfelelően a TEN-T támogatással megvalósuló projektek több évre szóló költségvetési ütemezési tervét mind az EU források, mind pedig a hazai társfinanszírozás tekintetében. Ezt figyelembe véve a Költségvetési Főosztály a fejezet költségvetésében külön költségvetési soron betervezi a TEN- T támogatás előirányzatát. Pénzügyi lebonyolítás kapcsán a Költségvetési Főosztály az alábbi feladatokat látja el: - ellenőrzi és jóváhagyatja a főosztály által összeállított feladatfinanszírozási okmányokat és továbbítja azokat a MÁK részére, egyidejűleg intézkedik az „TEN- T támogatás” előirányzat megnyitásáról a MÁK-nál, - egyezteti a Finanszírozási Programok Főosztálya által vezetett analitikus nyilvántartás hazai társfinanszírozási és TEN-T támogatásra vonatkozó adatait a fejezeti főkönyvelés adataival, - közreműködik a fejlesztési feladatok során a GKM nyilvántartásába kerülő eszközök térítésmentes átadásában, - vezeti a hazai társfinanszírozás és a kapcsolódó TEN-T támogatás pénzforgalmi tranzakciókkal kapcsolatos nyilvántartását, elkészíti a kötelezően előírt költségvetési beszámolókat, valamint az időközi mérlegjelentéseket a VH adatszolgáltatása alapján, - megnyitja a hazai társfinanszírozáshoz kapcsolódó feladatfinanszírozási előirányzat-felhasználási keretszámlát, - a Magyar Államkincstár által megküldött havi egyeztető bizonylatokat havonta, a banki bizonylatokat a beérkezést követően megküldi a VH részére, - részt vesz a TEN-T támogatáshoz kapcsolódó szabályozás kialakításában és aktualizálásában, illetve a szabályozással kapcsolatosan felmerülő problémák megoldásában, - ellátja a 25/2005. GKM szabályzat szerinti feladatait.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes